המהומות בבת ים

המהומות בבת ים היו אירועים אלימים, שאירעו בבת ים ב-12 במאי 2021 בזמן המהומות בישראל ומבצע שומר החומות. במהלכם, המון יהודי התפרע באלימות נגד ערבים בעיר. תחילה בקריאות גזעניות, פגיעה ברכוש ועסקים בבעלות ערבים ובזיזתם, ובשיא, ניסיון לינץ' בנהג ערבי שעבר במקום. האירוע תועד בשידור חי על ידי צוות טלוויזיה שנכח במקום. כנגד עשרה מהמעורבים הוגש כתב אישום בגין עבירות של מעשה טרור, אלימות, התפרעות, הסתה, וגניבה ממניע גזעני. אחד מהם נידון לשנת מאסר. במקביל למהומות בישראל, והמהומות בלוד, הופצה ברשתות החברתיות הודעה המזמינה יהודים להגיע לטיילת בבת ים לבצע פעולות נקם בערבים. בקבוצות טלגרם וואטסאפ הודגש כי יש להגיע עם "ציוד מתאים. אגרופנים, קרשים, סכינים ואקדחים". בצהריים, מאות צעירים התאספו בבת-ים בהובלת ארגון לה פמיליה. הללו החלו בצעדה ברחובות העיר בצעקות "מוות לערבים". תחילה צעדו לכיוון יפו השכנה, כדי להתעמת עם תושביה הערביים. עם זאת שוטרי מרחב איילון בלמו את התהלוכה, והצועדים לא הצליחו להיכנס ליפו. בשעות הערב, התקדמו אל טיילת בת-ים, שם ניתצו זגוגיות של עסקים בבעלות ערבית. הם נאספו מול מסעדה שבבעלות אזרח ערבי, שברו את חלונותיה ובזזו אותה. חלק מהפורעים זרקו כיסאות ובקבוקי שתייה לעבר חלונות המסעדה ושלהבו את ההמון בקריאות מוות. בסביבות השעה 21:30 הגיע ברכבו סעיד מוסא, ערבי ישראלי בן 34 תושב רמלה. הוא נעצר בפקק תנועה בטיילת ההומה, וכותר על ידי ההמונים. אחד הפורעים ניגש אליו ושאל אותו אם הוא ערבי. כשהשיב בחיוב, הוטח לעברו אגרוף תוך שהתוקף צועק "הנה הערבי, הנה ערבי". מוסא ניסה לברוח מהפורעים ונסע לאחור, אך התנגש ברכב שעמד מאחוריו. בעקבות זאת ניסה לברוח קדימה, אך התנגש ברכב נוסף. בשלב זה, כשלא הייתה לו דרך מילוט, ההמון שלף אותו מן הרכב. המפגינים חשמלו אותו בשוקר, והכו אותו נמרצות, בין היתר באמצעות דגל ישראל ואלה טלסקופית. בנוסף, הוטח בפניו קורקינט חשמלי. הפורעים המשיכו לחבוט בו גם בהיותו שותת דם ומחוסר הכרה. לאחר מכן השחיתו את רכבו. תושבים אחרים ניסו להגן עליו, ושמרו עליו עד ששוטרים הגיעו לנקודה, כ-20 דקות לאחר מכן. הוא פונה במצב בינוני-קשה לבית החולים איכילוב עם חבלות חמורות בפניו ובחזהו, וחבלות יבשות בכל חלקי גופו. בהמשך הוא התאושש ומצבו התייצב. למרות מודיעין מוקדם וההיערכות של המשטרה, האירועים האלימים לא נמנעו. שלא כבשגרה, עוד בצהרי היום הוצבו ניידות משטרה רבות בטיילת בת-ים וכן סיורים ברחבי העיר. למרות זאת, בשעת הפגיעה בחנויות לא נכחו במקום שוטרים כלל. לטענת המשטרה, השוטרים הוזעקו לאירוע אחר בגבול יפו. אך גם לאחר אירועי הוונדליזם, שוטרים לא חזרו לטיילת העיר. בעת ביצוע ניסון הלינץ', שאירע כשעתיים לאחר הפגיעה בחנויות, גם אז לא נכחה במקום משטרה. השוטר הראשון הגיע לנקודה כ-20 דקות לאחר שמוסא איבד את הכרתו, וזמן רב מאז שהושחתו החנויות. בעקבות האירועים, בימים שלאחר מכן, ניכרה נוכחות משטרתית גדולה בבת-ים, ובייחוד בטיילת העיר. בשבוע שלאחר האירוע, המשטרה עצרה שלושה מהמעורבים, להב נגאוקר, נתנאל בנימין ונער נוסף בן 16 שזהותו חסויה בעקבות היותו קטין. הם נעצרו בגין ניסיון רצח, פציעה וחבלה ותקיפה ממניע גזעני. ב-24 במאי 2021 פרקליטות מחוז תל אביב הגישה נגדם כתב אישום, בגין עבירות של מעשה טרור של ניסיון לרצח, מעשה טרור של חבלה בכוונה מחמירה, חבלה במזיד לרכב ממניע גזעני, גניבה ממניע גזעני, התפרעות שסופה נזק מתוך מניע גזעני, הסתה לטרור והסתה לגזענות - כל אחד על-פי חלקו. בהמשך, הוגשו כתבי אישום נגד מעורבים אחרים. על נאשם ראשון שהורשע, להב נאוגרקר אוחנינה, נגזרו 12 חודשי מאסר בפועל, מאסר על תנאי ופיצויים בסך 2,000 ש"ח לבעל מסעדה שניזוקה במהומות. בערעור לבית המשפט העליון הוחמר עונש המאסר בפועל ל-20 חודשים. באפריל 2022 הורשע נאשם נוסף, יעקב כהן, בחבלה חמורה בנסיבות מחמירות. בספטמבר 2023 הורשע נאשם שלישי, נתנאל בנימין, בעבירת מעשה טרור של ניסיון רצח, היא העבירה החמורה ביותר שיוחסה לנאשם בתיקי המהומות בבת ים. באותה נקודה נכחו כתבי תקשורת אשר תיעדו את ההמון שהתקהל בטיילת. דניאל אלעזר, כתב המשטרה של ערוץ כאן 11, אף עמד בדיוק בנקודה בו הלינץ' אירע והעביר את האלימות בשידור חי. המגישה דוריה למפל בקשה להפסיק לשדר את האירוע בעקבות המראות המזעזעים, לדבריה, ומאז התיעוד הועבר באופן מצונזר. האירוע הועבר גם בתקשורת העולמית, כולל בגופי התקשורת הגדולים בעולם, דוגמת הגרדיאן, הניו יורק טיימס, טיים מגזין, וול סטריט ג'ורנל, ניוזוויק, בילד, רשת BBC,‏ רשת France 24, רשת ABC, רי"א נובוסטי, VGTRK ועיתון הבוקר של דרום סין (אנ'). חלק מהדיווחים בעולם הדגישו את האלימות הקשה שאירעה בבת ים. אחרים הדגישו את דו הקיום בשגרה, והביאו את דברם של חלק מתושבי העיר היהודים, שבאו לחזק את בעלי העסקים הערבים אשר נפגעו. האירועים זכו לבולטות מיוחדת בערוצי התקשורת הערביים כמו אל-ג'זירה, אל-יום א-סאבע, אל-קודס אל-ערבי, א-שרק אל-אווסט, אל-ערביה וערב ניוז. האירוע ספג גינוי מכל צמרת המדינה. בפרט, נשיא המדינה, ראובן ריבלין, ראש הממשלה, בנימין נתניהו, ראש הממשלה החלופי, בני גנץ ויו"ר האופוזיציה, יאיר לפיד. לאחר הפרעות אמר נתניהו, כי "לא מעניין אם הדם רותח, אתם לא יכולים לקחת ערבי ולנסות לעשות בו לינץ'". גם פוליטיקאים מהימין הקיצוני, כמו איתמר בן גביר המזוהה עם הכהניזם, הבהירו כי הם מתנגדים לאירועים בבת-ים. גם ההנהגה הדתית הצטרפה להרגעת הרוחות. הרב הראשי הספרדי, יצחק יוסף, והרב הראשי האשכנזי, דוד לאו. הרבנים הוציאו קריאה הלכתית ומצפונית לצעירים שיצאו לרחובות והבהירו כי על פי תורת ישראל אין שום היתר לקחת את החוק לידיים. ב-19 ביוני הושארה מעטפה עם כסף ב"שווארמה סהרה" שנפגעה במהומות, ונכתב עליה "אנחנו שברנו – אנחנו נשלם". את המעטפה השאיר אלירן אוחיון, פעיל חברתי מבאר-שבע, עם כסף שאסף בגיוס המונים. מול עינינו בשידור חי: הלינץ' בבת ים ששודר בכאן 11 ייזכר כרגע טלוויזיוני מכונן וטראומטי, באתר וואלה, 13 במאי 2021 גלעד מורג, "צעקו 'הנה הערבי' - והכו": עוד שלושה כתבי אישום על הלינץ' בבת ים, באתר ynet, 7 ביוני 2021 רן שמעוני, קורבן הלינץ' בבת ים בזמן מבצע שומר החומות ניסה לשים קץ לחייו, באתר הארץ, 8 בפברואר 2022 מהדורת חדשות הערב ממועד האירוע, החל מ-2:27:20, בערוץ היוטיוב של תאגיד השידור הציבורי ניצן שפיר, ‏המניע גזעני? חוק המאבק בטרור יחמיר את הענישה של מבצעי הלינצ'ים, באתר גלובס, 19 במאי 2021 סיון חילאי, אחיה ראב"ד, אלי סניור, רענן בן צור, איתמר אייכנר, חיים גולדיטש, ליאור אל-חי, אסף זגריזק, אילנה קוריאל, יואב זיתון ורועי רובינשטיין, יהודי נפצע אנוש בלינץ' בעכו, ערבי נפצע קשה בלינץ' בבת ים, באתר ynet, 12 במאי 2021 לינץ', דריסה, מקלות ואבנים: עימותים קשים בין יהודים וערבים בכל הארץ, באתר וואלה, 12 במאי 2021 דניאל אלעזר, תיעוד בזיזה מהחנות, כתב המשטרה בחדשות כאן 11, ‏13 במאי 2021 חן מענית, ‏הלינץ' בבת ים: כתב אישום בגין מעשה טרור וניסיון רצח, באתר גלובס, 24 במאי 2021 בר פלג, הוארך מעצר החשודים בלינץ' בבת ים; המשטרה: בעטו בנהג גם אחרי שאיבד הכרה, באתר הארץ, 26 במאי 2021 שיפור במצבו של הגבר שעבר לינץ' בבת ים; בחיפה עשרות נפגעו מהצתת רכבים, באתר וואלה, 13 במאי 2021 אור רביד, ‏פצוע הלינץ' מבת ים ל-N12: "לא רציתי לחזור ככה לילדים שלי, ניסיתי לברוח", באתר ‏מאקו‏, 14 במאי 2021 דניאל אלעזר, חדשות הערב 12.05.21 | בישראל נערכים ללחימה של שבוע לפחות, עכשיו - עוצר לילי בלוד, כאן חדשות, בדקה 02:02:02, ‏12 במאי 2021 דניאל אלעזר, חדשות הערב 12.05.21 | בישראל נערכים ללחימה של שבוע לפחות, עכשיו - עוצר לילי בלוד, כאן חדשות, בדקה 02:37:24, ‏12 במאי 2021 הלינץ' בבת ים: שני צעירים ונער יואשמו בניסיון רצח, באתר וואלה, 20 במאי 2021 אור רביד, ‏ניסיון הלינץ' בבת ים: 3 מעורבים יואשמו בניסיון רצח, באתר ‏מאקו‏, 20 במאי 2021 עמית לוינטל, אישומים בלי הפסקה - הגיע עם רובה דייג לבת ים ואמר לשוטרים "באתי לדוג ערבים", באתר זצ, ‏2021-05-19 בן נצר, ציוץ, באתר Twitter, ‏7 ביוני 2021 סיון חילאי, גלעד מורג, גזר דין ראשון בפרשת הלינץ' באזרח ערבי בבת ים: שנת מאסר לאחד המעורבים, באתר ynet, 5 בינואר 2022 ע"פ 577/22 מדינת ישראל נ' להב נאוגרקר אוחנינה, ניתן ב־6 במרץ 2022 רן שמעוני, הלינץ' בבת ים: תושב חולון הורשע בתקיפת הנהג הערבי במבצע שומר החומות, באתר הארץ, 7 באפריל 2022 גלעד מורג, הכה, בעט והטיח בקבוק: הנאשם המרכזי בלינץ' בבת ים הורשע בניסיון רצח בנסיבות טרור, באתר ynet, 20 בספטמבר 2023 ענת ביין-לובוביץ', ‏העימותים ברחבי הארץ: ניסיון ללינץ' בנהג ערבי בבת ים, באתר גלובס, 12 במאי 2021 Staff and agencies, Live TV shows Israeli mob attack motorist they believed to be an Arab, ‏13 במאי 2021 (באנגלית) Sheera Frenkel, Mob Violence Against Palestinians in Israel Is Fueled by Groups on WhatsApp, בניו יורק טיימס, ‏19 במאי 2021 (באנגלית) Ayelet Gundar-Goshen, Israel Is Bleeding From Within. Restoring the Peace Shouldn't Mean a Return to the Way We Lived Before, Time, ‏1 באפריל 2021 Yaroslav Trofimov וDov Lieber וFelicia Schwartz, Israel’s New Challenge: Violence Among Its Own Citizens, The Wall Street Journal, ‏6 באפריל 2021 Ewan Palmer, What We Know About Israeli Mob 'Lynching' on Live TV, Newsweek, ‏4 באפריל 2021 Bild.de, Israel – Nach Attacke auf Eiscafé: Jüdische Nachbarn trösten arabischen Inhaber, BILD, ‏5 באפריל 2021 Israel-Gaza: Rockets hit Israel after militants killed, BBC News, ‏13 במאי 2021 סוכנות הידיעות הצרפתית, Mob 'lynching of Arab' aired live on Israeli TV, ‏12 במאי 2021 (באנגלית) Tom Joyner, Palestinian-Israelis and Jewish rioters brought violence to Israeli streets. Will the ceasefire calm them too?, ‏21 במאי 2021 (באנגלית) В Израиле начались беспорядки, רי"א נובוסטי, ‏13 במאי 2021 (ברוסית) Еврейская молодежь громит в Израиле магазины и офисы палестинцев, VGTRK, ‏13 במאי 2021 (ברוסית) Shocking mob ‘lynching of Arab’ shown live on Israeli TV, ‏13 במאי 2021 (באנגלית) Al Jazeera, Rising attacks in religiously ‘mixed’ Israel towns amid Gaza push, Al Jazeera, ‏3 באפריל 2021 أحمد جمعة, ارتفاع حصيلة القتلى الإسرائيليين إلى 7 وأكثر من 100 جريح, אל-יום א-סאבע, ‏13 במאי 2021 (בערבית) إبراهيم درويش, إندبندنت: هالو.. رسالة نصية من المخابرات الإسرائيلية تهدد باعتقال من شاركوا في الاحتجاجات داخل إسرائيل والضفة والقدس, אל-קודס אל-ערבי, ‏20 במאי 2021 (בערבית) Israel's 'Mixed' Jewish-Arab Cities Pay Price of Conflict, א-שרק אל-אווסט, ‏13 במאי 2021 (באנגלית) حاخام إسرائيلي: التوراة لا تجيز إنفاذ القانون بالأيدي, אל-ערביה, ‏13 במאי 2021 (בערבית) Live TV broadcasts Israeli mob attacking driver they believe to be Arab, Arabnews, ‏4 באפריל 2021 אנה ברסקי, ‏ריבלין על מקרי הלינץ': "לעצור את הטירוף, חידלו מיד, חברה אחת אנחנו", באתר מעריב אונליין, 12 במאי 2021 נתניהו: שום דבר לא מצדיק לינץ', נחזיר את המשילות לערים, באתר וואלה, 12 במאי 2021 בני גנץ, האלימות המזעזעת בבת ים, עכו, לוד וערים נוספות הופכת את הבטן ושוברת את הלב של כולנו, בעמוד הפייסבוק הרשמי, ‏13 במאי 2021 יאיר לפיד, "לא יהיה פה ליל בדולח, אסור שיכו נהג מונית רק כי הוא ערבי", בעמוד הטוויטר הרשמי, ‏13 במאי 2021 נתניהו: לא מעניין אם הדם רותח, אתם לא יכולים לקחת ערבי ולנסות לעשות בו לינץ', באתר ynet, 12 במאי 2021 איתמר בן גביר, הסרטון מבת ים קשה לצפייה. ברור שאני מתנגד למראות קשים אלה., בעמוד הטוויטר הרשמי, ‏12 במאי 2021 קובי נחשוני, הרבנים הראשיים לפורעים היהודים: "הדם רותח - אבל אסור לקחת את החוק לידיים", באתר ynet, 12 במאי 2021 הפוסט של מייסד הפרוייקט, ‏19 ביוני 2021 דף גיוס הכספים לפרוייקט, עמוד פייבוקס